**Nakladanie so zmesovým komunálnym odpadom, drobnými stavebnými odpadmi, spôsob zberu objemného odpadu a odpadu z domácností s obsahom škodlivých látok**

Používané **zberné nádoby**, obaly a spôsoby odvozu komunálneho odpadu (ďalej len KO ) a jeho zložiek:

* **110 litrové KUKA-nádoby (**ďalej len „KUKA-nádoby“ – aj iných objemov od 70 do 240 litrov)
* **1100 litrové** maloobjemové kontajnery **(**ďalej len „MOK“)
* **3000 – 7000 litrové** veľkoobjemové kontajnery (ďalej len „VOK“)
* **450 – 1500 litrové špeciálne MOK** (ďalej len Š-MOK) na triedený zber zložiek komunálnych odpadov
* **EKOS-vrece** na zber zmesových komunálnych odpadov
* **RECY-vrece** na zber triedených zložiek komunálnych odpadov
* **NO-vrece** a iné obalyna zber nebezpečných odpadov.

Zmesové komunálne odpady

1. Na zber zmesového komunálneho odpadu od obyvateľov sa použijú zberné KUKA-nádoby alebo MOK alebo EKOS-vrecia.
2. Zberné nádoby na zmesový komunálny odpad sú vo vlastníctve platiteľa miestneho poplatku – obyvateľa.
3. Zaplnené zberné nádoby sú platitelia povinní pripraviť na odvoz v deň vývozu týchto zberných nádob ich umiestnením k prístupovej ceste tak, aby nedošlo k neprejazdnosti cesty. Zaplnené EKOS-vrecia so zmesovým komunálnym odpadom sú platitelia povinní pripraviť na odvoz ich umiestnením k prístupovej ceste vedľa najbližších zberných nádob na zmesový KO v deň vývozu zberných nádob.

Nebezpečné odpady

1. Na zber oddelene vyseparovaných nebezpečných odpadov (ďalej len NO) z komunálneho odpadu od obyvateľov sa použijú špeciálne NO-vrecia a iné obaly na zber jednotlivých druhov NO (ďalej len NO-obaly), alebo sa umožní naloženie NO priamo do zberného vozidla.
2. Každá domácnosť je povinná NO dočasne uložiť vo svojej domácnosti na vhodnom, nie vlhkom mieste (napr. povala, pivnica , sklad) tak, aby vo vreci zhromažďované odpady neboli dostupné deťom a aby nedošlo k vysypaniu NO do okolia. V deň vývozu, oznámený v obci zaužívaným spôsobom (obecný rozhlas) odovzdajú obyvatelia obaly spolu s NO do zvozového vozidla na vopred určenom zbernom mieste.
3. Odber oddelene vyseparovaných NO z KO vykonáva príslušná oprávnená organizácia podľa dohodnutého harmonogramu a za zmluvne dohodnutých podmienok 2x ročne.

Veľkoobjemové odpady (VOO)

1. Na zber VOO od obyvateľov sa použije systém naloženia odpadov priamo na ložnú plochu vozidla alebo prostredníctvom pristaveného VOK. Odber VOO z obce zabezpečuje Obec u oprávnenej organizácie na svoje náklady 2x ročne.
2. Obec oznámi termín odvozu VOO v obci zaužívaným spôsobom. Obyvatelia vyložia VOO, nie skôr ako 1 deň pred plánovaným termínom vývozu, (postele, koberce apod.) vedľa zberných nádob na KO, odkiaľ ich v dohodnutom termíne odoberie oprávnená organizácia.

Drobné stavebné odpady (DSO)

1. Na zber DSO sa použijú veľkoobjemové kontajnery (ďalej len VOK), prípadne sa použije systém naloženia odpadov priamo na ložnú plochu vozidla.
2. Pri predpokladanej tvorbe DSO v domácnosti požiada obyvateľ pristavenie VOK alebo vozidla vždy vopred pred plánovaným vytvorením odpadov. Pri požiadavke uvedie, aké množstvo odpadov sa vytvorí a aké bude zloženie týchto odpadov. Obec zabezpečí pristavenie VOK alebo vozidla na dohodnuté miesto na potrebný čas.

Staré vozidlá

1. Ak sa u obyvateľa na území obce nachádza staré vozidlo, ktoré je odpadom, je povinný na vlastné náklady bezodkladne zabezpečiť odovzdanie starého vozidla, ktoré je odpadom, oprávnenej osobe vykonávajúcej zber starých vozidiel alebo oprávnenému spracovateľovi starých vozidiel. O takomto odovzdaní vozidla je povinný uchovávať doklad odoberajúcej organizácie.
2. Držiteľ starého vozidla, je povinný zabezpečiť na vlastné náklady odstránenie takého vozidla z miesta, na ktorom poškodzuje alebo ohrozuje životné prostredie, alebo narušuje estetický vzhľad obce či osobitne chránenej časti prírody a krajiny.

**Triedený zber zložiek komunálneho odpadu**

**Elektroodpad**

1. Obyvatelia môžu zdarma odovzdať elektroodpad z domácností v areáli zmluvnej spoločnosti, uvedenej v prílohe tohto nariadenia.
2. Zber elektroodpadu je spravidla 2 x ročne v spojení so zberom nebezpečného odpadu, pričom na jeho zber platia rovnaké podmienky.
3. Zakazuje sa odovzdať elektroodpad iným subjektom (napr. pouliční zberači), ktorí nemajú zmluvu na vykonávanie tejto činnosti s Obcou.

**Odpady z obalov a odpadov z neobalových výrobkov zbieraných spolu s obalmi**

1. Na triedený zber zložiek komunálnych odpadov – druhotných surovín z domácností sa použijú Š-MOK alebo RECY-vrecia. Pristavenie Š-MOK a distribúciu RECY-vriec zabezpečuje Obec.
2. Do týchto Š-MOK a RECY-vriec obyvatelia ako pôvodcovia odpadov ukladajú iba jednotlivé zložky oddelene vyseparované z komunálneho odpadu, zbavené hrubých nečistôt z potravín a rôznych prímesí podľa informácií na zberných nádobách, vreciach a v zmysle informačného materiálu dostupného v Obci.
3. Zaplnené RECY-vrecia vyložia obyvatelia v deň, stanovený v zvozovom kalendári k zbernej nádobe na zmesový komunálny odpad alebo k vstupnej bráne svojho rodinného domu – k prístupovej ceste.

**Použité prenosné batérie a akumulátory a automobilové batérie a akumulátory**

1. Obyvatelia môžu odovzdávať použité prenosné batérie a akumulátory, automobilové batérie a akumulátory v deň zberu, podľa pravidiel zberu nebezpečného odpadu.
2. Občania môžu odovzdať tento odpad aj na predajných miestach distribútora, v zberných miestach zriadených v súlade so zákonom o odpadoch alebo v areáli zberovej spoločnosti uvedenej v prílohe tohto nariadenia.
3. Použité batérie je zakázané ukladať do zberných nádob a vriec určených na iný odpad.
4. Zakazuje sa odovzdávať tento odpad iným subjektom (pouliční zberači), ktorí nemajú uzatvorenú zmluvu na vykonávanie tejto činnosti s Obcou.

**Humánne a veterinárne lieky nespotrebované fyzickými osobami, zdravotnícke pomôcky**

1. Nespotrebované lieky sú obyvatelia povinní odovzdať do verejných lekární, ktoré ich zhromažďujú.
2. Zakazuje sa nespotrebované lieky ukladať do zberných nádob a vriec určených na iný odpad.

**Textil**

1. Textil vhodný na zber je:

* čisté a suché šatstvo
* topánky v pároch, extrémne nezničené
* doplnky k oblečeniu, rukavice, čiapky ap.

1. Textil môžu občania bezplatne odovzdať do špeciálnych zberných nádob ak sú v obci dostupné.

**Kal zo septikov**

1. Majitelia septikov, ktorí nie sú napojení na kanalizačnú sieť, sú povinní zabezpečiť na vlastné náklady zneškodňovanie kalov prostredníctvom oprávnenej organizácie.
2. Majiteľ septika je povinný po dobu 3 rokov uschovávať doklady o zabezpečení vývozu kalu zo septika oprávnenou osobou a o jeho bezpečnej likvidácii.
3. Vykonávať zber, prepravu a zneškodnenie kalov zo septikov a žúmp môže len spoločnosť, ktorá má na túto činnosť oprávnenie.

**Nakladanie s biologicky rozložiteľným komunálnym odpadom**

**Biologicky rozložiteľný komunálny odpad**

1. Na zber oddelene vyseparovaných biologicky rozložiteľných odpadov (ďalej len BRKO) z domácností sa použijú RECY-vrecia, VOK alebo odovzdanie BRKO priamo na ložnú plochu vozidla. Pristavenie VOK, distribúciu RECY-vriec zabezpečuje Obec.
2. Do týchto VOK, RECY-vriec obyvatelia ako pôvodcovia odpadov ukladajú iba oddelene vyseparované BRKO v zmysle informačného materiálu (viď. príloha).
3. V prípade, že domácnosť uvažuje dopredu s prácami, pri ktorých predpokladá vytvorenie väčšieho množstva BRKO (orezávanie stromčekov, zrezanie stromu, „kopyne“ z poľnohospodárskych plodín apod.) je povinná upovedomiť o tomto konaní Obec. Obec zabezpečí pristavenie VOK alebo vozidla a odvoz BRKO na ďalšie nakladanie s nimi.
4. Spaľovanie BRKO na území obce nie je povolené.

**Jedlé oleje a tuky z domácností**

1. Jedlé oleje a tuky je možné odovzdať do špeciálneho kontajnera označeného na zber tohto odpadu, alebo na Obecnom úrade.
2. Oleje a tuky je nutné po vychladení preliať do uzatvárateľných a uzavretých plastových fliaš pochádzajúcich z balených potravín, vôd.

**Spôsob nahlasovania nezákonne umiestneného odpadu**

Oznámenie o umiestnení odpadu na nehnuteľnosti v územnom obvode obce, ktorý je umiestnený v rozpore so zákonom o odpadoch alebo s týmto nariadením, môže podať fyzická alebo právnická osoba na Obecnom úrade, osobne alebo na tel. č.: 0917 105 666, písomne alebo za použitia elektronických prostriedkov na e-mailovú adresu: obecpustepole@slnet.sk alebo môže nezákonne umiestnený odpad oznámiť príslušnému orgánu štátnej správy odpadového hospodárstva.

**Oprávnené organizácie:**

**Nakladanie s KO a DSO:** EKOS, spol. s r.o. Stará Ľubovňa

**Separovaný zber:** EKOS, spol. s r.o. Stará Ľubovňa

**Nakladanie s NO:** EKOS, spol. s r.o. Stará Ľubovňa

**Nakladanie s elektroodpadom a elektrozariadeniami:** EKOS, spol. s r.o. Stará Ľubovňa

**Nakladanie s batériami a akumulátormi:** EKOS, spol. s r. o. Stará Ľubovňa

**Nakladanie so starými vozidlami:** UNO Ján Džunda, Stará Ľubovňa

**Nakladanie s použitými jedlými olejmi:** EKOS, spol. s r.o. Stará Ľubovňa

**Zber veľkoobjemových odpadov:** EKOS, spol. s r.o. Stará Ľubovňa

**Systém nakladania s bioodpadmi:** EKOS, spol. s r.o. Stará Ľubovňa

**Príloha: informačný leták pre triedený zber komunálneho odpadu**



Budeme ukladať do nádoby alebo do RECY- vreca ZELENEJ farby

* Fľaše nebudeme rozbíjať, ponecháme ich celé
* Pred uložením do nádoby alebo vreca fľaše očistíme a odstránime uzávery

NEVKLADÁME: Žiarovky, žiarivky, keramiku, zrkadlá, sklo s výpletom a iné odpady.



Budeme ukladať do nádoby alebo do RECY-vreca MODREJ farby

* Pred uložením do nádoby alebo vreca odstránime kovové spony, plastové zakladače, textilné alebo kožené prebaly z kníh, izolepu
* Veľké kusy – kartónové krabice a krabice od nápojov (tetrapak) rozrežeme a zložíme

NEVKLADÁME Mastný papier, celofán, fólie, obaly od kávy

****

Budeme ukladať do nádoby alebo RECY-vreca ŽLTEJ farby

* Plasty, hlavne plastové fľaše od nápojov, pred vložením do nádoby alebo do vreca očistíme a dstránime kovové a textilné zvyšky
* Pre efektívne využitie nádob a vriec budeme hlavne fľašky PET “lisovať” pristúpením na zemi

NEVKLADÁME:Celofán, plastové nádoby od mazadiel a nebezpečných chemikálií

Budeme ukladať do nádoby alebo RECY- vreca SIVEJ farby

* kovové konzervy očistíme od zvyškov potravín a tekutín
* ostré hrany ohnite, tak aby nemohlo dôjsť k zraneniu

Všetky bežné druhy kovov (železo, meď, hliník, konzervy…) vyseparujte a vhoďte ich do sivých kontajnerov na kovy.

NEVKLADÁME: Tlakové fľaše (dezodoranty, šľahačky), kovové nádoby od farieb, riedidiel, hrnce

Bio-odpad, vhodný na kompostovanie, tvorí 30 – 45 % z celkového množstva komunálnych odpadov. Konečný produkt získaný z bioodpadov, kompost, môže byť použitý pri pestovaní rastlín ako humusové hnojivo.  
**Kompostovať je možné v podstate všetky organické látky, okrem tých, ktoré sú chemicky ošetrené. Do kompostu by sa nemali vkladať zvyšky varených jedál.**

|  |  |  |
| --- | --- | --- |
| **Materiál vhodný na kompostovanie:** | | |
| **Odpad z kuchyne** | **Odpad zo záhrady** | **Iný organický odpad** |
| Zvyšky ovocia a zeleniny | Zvädnuté kvety | Popol z dreva |
| Suché potraviny | Pokosená tráva | Hobliny, piliny |
| Zvyšky čaju, kávy | Konáre, lístie, plody | Škrupinky, perie |

Kompostovisko si môžete založiť na hociktorom mieste v záhrade.

Kompost priebežne prehadzujte a prevrstvujte po 3 – 5 týždňoch menej kvalitnou zeminou a novým bio-odpadom. Ak kompostovisko vyschýňa – zvlhčite ho vodou, ak zapácha a hnije – pridajte suchý materiál (lístie, konáre apod.).